《杂咏 其三》
清代·边浴礼

西方有圣人，闵世抱忧戚。愿化磨羯鱼，长供众生食。

智者笑荒磨，愚者涉疑惑。我独俯首言，此举世难觌。

茫茫婆罗界，惨惨尚溪刻。但多真杨朱，而无假墨翟。

生齿日繁滋，谁能救饥溺。

作者简介：边浴礼，字夔友，一字袖石，任丘人。道光甲辰进士，改庶吉士，授编修，历官河南布政使。有《健修堂集》。